7 Wonders: Leaders - Stevie - Antoine Bauza - Edition Spielbox -
7 Wonders: Leaders - Stevie (2011)
Neuer Leader für 7 Wonders
Beilage in der Spielbox Heft 3/2011
Leaders - Stevie
7 Wonders: Leaders - Stevie: Anleitung
7 Wonders: Leaders - Stevie (2011) Details
6.5cm x 10.0cm x 0.1cm Bokbreiers het iets beet, sê Frans Steyn | Netwerk24
Deur Christo Buchner 22 Julie 2019 07:17
Frans Steyn (regs) en André Esterhuizen deel in die vreugde ná die Springbokke die Wallabies Saterdag op Ellispark slae gegee het. Foto: Getty Images
Frans Steyn het nadat die Springbokke die Wallabies Saterdagaand met 35-17 op Ellispark geklop het, geen geheim daarvan gemaak nie dat hy glo die Bok-afrigter, Rassie Erasmus, en sy afrigtingspan doen fantastiese werk.
“As ek twee jaar gelede in Frankryk moes sit en dink jy speel teen die Wallabies sonder soveel van jou eerstekeuse- spelers, sou ek nooit gedink het ons sou kon wen nie. Daar sit 14 van ons beste spelers nou in Nieu-Seeland en ons klop die Wallabies steeds. Dit is ongelooflik wat Rassie-hulle besig is om hier reg te kry.
Toe ek my hier by die groep aansluit, kon ek sommer dadelik sien met watter spesiale dinge Rassie-hulle besig is.
“Ek weet die afrigting in Frankryk is nie altyd van die beste nie, maar toe ek my hier by die groep aansluit, kon ek sommer dadelik sien met watter spesiale dinge Rassie-hulle besig is,” het Steyn gesê nadat hy sy eerste toets sedert 2017 gespeel het.
“Ek was vooraf baie senuagtig,” erken hy. “Dit is eintlik my vrou se skuld. Sy het so op en af gestap in die hotelkamer net voordat ons in die bus geklim het om veld toe te kom.
“Toe het sy my senuwees op hol gehad. Eers toe ons hier op die veld begin opwarm, het ek darem weer rustig geraak,” sê Steyn.
Hierdie kolos van Springbokrugby, wat as takhaar-tiener al ’n Wêreldbeker-medalje ontvang het, het André Esterhuizen met ’n halfuur se spel oor vervang.
Hy het genoeg in daardie tyd gedoen vir Erasmus om hom groot lof vir sy vertoning toe te swaai.
“Ek was nie reg om hierdie toets te kon begin nie,” het Steyn oop kaarte gespeel.
“’n Mens is seker nooit gelukkig as jy nie in ’n beginspan is nie, maar tog was ek hier binne my maar bly ek het nie begin nie. Ek weet nie of ek reg sou wees daarvoor nie.
“Ek het die tyd wat ek gespeel het egter baie geniet. Dit is asof al die dinge terugkom na jou toe. Wat hierdie sege oor die Wallabies so fantasties maak, is dat ons eintlik ’n klomp ouens was wat saamgegooi is en nog nooit saamgespeel het nie.
“Ja, daar gaan ouens wees wat sal sê ons was gelukkig om hierdie toets te wen, maar vir ons is dit die oorwinning waaroor dit gaan.
“Ek was eintlik baie moeg ná die wedstryd. Ek het vooraf ook op ons plaas geoefen en fiks gevoel, maar so in die hitte van die stryd het ek gesukkel om ’n tweede asem te kry.
Ek het vooraf ook op ons plaas geoefen en fiks gevoel, maar so in die hitte van die stryd het ek gesukkel om ’n tweede asem te kry.
“Ek sal alles insit om die Wêreldbeker-groep te haal. Wie weet, Rassie kan besluit hy stuur my terug na my oorsese klub en dan pak ek maar weer my tassies en daar gaan ek. Hy kan egter verseker wees solank ek hier by die groep is, sal ek alles insit.
“So oor die jare neuk ’n ou maar baie dinge op en jy begaan foute. Tog is dit deel van die proses om jou karakter te bou.
“Dalk was dit my laaste wedstryd nog op Ellispark, maar dit was in elk geval ’n spesiale ervaring.
“Ons is ’n land met probleme, maar ek dink ons moet geniet en waardeer wat ons tog nog het. Dit is steeds iets besonders,” het dié oud-boorling van Aliwal-Noord gesê.
Meer oor: Frans Steyn | Rassie Erasmus | Bokke | Toetsrugby | Rugbykampioenskap | Springbokke | Wallabies